CELEX: 32007D0101
Language: lv
Date: 2007-02-14 00:00:00
Title: 2007/101/EK: Komisijas Lēmums ( 2007. gada 14. februāris ), ar ko groza Lēmumu 2005/393/EK attiecībā uz aizliegtajām zonām saistībā ar infekciozo katarālo drudzi (izziņots ar dokumenta numuru K(2007) 416) (Dokuments attiecas uz EEZ )

15.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 43/40
            
         
      KOMISIJAS LĒMUMS
   
   (2007. gada 14. februāris),
   ar ko groza Lēmumu 2005/393/EK attiecībā uz aizliegtajām zonām saistībā ar infekciozo katarālo drudzi
   (izziņots ar dokumenta numuru K(2007) 416)
   (Dokuments attiecas uz EEZ)
   (2007/101/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 8. panta 3. punktu,
   tā kā:
   
               (1)
            
            
               Direktīvā 2000/75/EK ir paredzēti kontroles noteikumi un pasākumi infekciozā katarālā drudža apkarošanai Kopienā, tostarp aizsardzības un uzraudzības zonu izveide un aizliegums no minētajām zonām izvest dzīvniekus.
            
         
               (2)
            
            
               Ar Komisijas 2005. gada 23. maija Lēmumu 2005/393/EK par aizsardzības un uzraudzības zonām saistībā ar infekciozo katarālo drudzi un par nosacījumiem, ko piemēro pārvadājumiem no šīm zonām vai caur tām (2), ir paredzēts norobežot vispārējās ģeogrāfiskās teritorijas, kurās dalībvalstīm jāizveido aizsardzības un uzraudzības zonas (“aizliegtās zonas”) saistībā ar infekciozo katarālo drudzi.
            
         
               (3)
            
            
               Portugāle 2006. gada 7. decembrī paziņoja Komisijai par to, ka minētās slimības izplatīšanās ir konstatēta vairākās jaunās teritorijās, kuras atrodas aizliegtajā zonā.
            
         
               (4)
            
            
               Tādēļ ar Portugāli saistītā aizliegtā zona ir jāpaplašina, ņemot vērā šī reģiona pašreizējo meteoroloģisko situāciju.
            
         
               (5)
            
            
               Lēmums 2005/393/EK ir attiecīgi jāgroza.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2005/393/EK I pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2007. gada 14. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 327, 22.12.2000., 74. lpp. Direktīvā jaunākie grozījumi izdarīti ar Direktīvu 2006/104/EK (OV L 363, 20.12.2006., 352. lpp.).
   
      (2)  OV L 130, 24.5.2005., 22. lpp. Lēmumā jaunākie grozījumi izdarīti ar Lēmumu 2007/28/EK (OV L 8, 13.1.2007., 51. lpp.).
   
      PIELIKUMS
      Lēmuma 2005/393/EK I pielikumu groza šādi:
      To aizliegto zonu sarakstu E zonai (4. serotips), kas attiecas uz Portugāli, aizstāj ar šādu sarakstu:
      
         “Portugāle:
         
                     —
                  
                  
                     
                        Algarve reģionālā lauksaimniecības direkcija: visi concelhos,
                  
               
                     —
                  
                  
                     
                        Alentejo reģionālā lauksaimniecības direkcija: visi concelhos,
                  
               
                     —
                  
                  
                     
                        Ribatejo e Oeste reģionālā lauksaimniecības direkcija: visi concelhos,
                  
               
                     —
                  
                  
                     
                        Beira Interior reģionālā lauksaimniecības direkcija: concelhos: Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão un Mação”.